কায়সার ভাইয়েরই উদ্যোগে কিনা জানি না, কবি রবিউল হুসাইনের বাসায় নৈশভোজের একটা আয়োজন করা হয়েছিল। সেখানে, কবি বেলাল চৌধুরী, সৈয়দ মনজুরুল ইসলাম, খাদেমুল ইসলাম, কায়সার হক ও রফিক-উম-মুনীর চৌধুরীসহ আরও কে কে যেন ছিলেন। নরম্যান সেই আড্ডাটা বেশ উপভোগ করেছিলেন। ঐ ভীড়ের মধ্যে আমি প্রায় শ্রোতার ভূমিকায় ছিলাম। কেবল মাঝে মধ্যে নানানজনকে পরিচয় করিয়ে দিতে গিয়ে তাদের সম্পর্কে যে সব বিশেষণ ও পরিচিতি দেয়া দরকার, তা দিয়েছিলাম।